VIDES KONSULTATĪVĀ PADOME

biedrība „Baltijas Vides forums”, nodibinājums „LatvijasDabas fonds”, nodibinājums „Vides Izglītības fonds”, nodibinājums „Pasaules Dabas fonds”, biedrība „Latvijas Ornitoloģijas biedrība”, biedrība „Vides fakti”, nodibinājums „Ķemeru Nacionālā parka fonds””, biedrība „Vides aizsardzības klubs”, biedrība „Latvijas Makšķernieku asociācija”, biedrība „Latvijas ezeri”, biedrība „Zaļā brīvība”, biedrība „Ekodizaina kompetences centrs”, biedrība „Vides vārds” , biedrība „Latvijas Botāniķu biedrība, biedrība „Latvijas Biškopības biedrība”, ,Purvu un ezeru izpētes centrs, biedrība „Latvijas Atkritumu saimniecības asociācija”, biedrība „Baltijas krasti”, biedrība „Zero Waste Latvija”, biedrība „Latvijas Vides pārvaldības asociācija”., nodibinājums “Teiču dabas fonds”.

**Rīga, Peldu iela 26/28, LV-1494**

18.01.2022.

Nr.1-3

**Vides aizsardzības un reģionālās attīstības ministrijai:** [pasts@varam.gov.lv](mailto:pasts@varam.gov.lv)

**Zemkopības ministrijai:** [**pasts@zm.gov.lv**](mailto:pasts@zm.gov.lv)

*Par Grozījumiem Ministru kabineta 2000. gada 14. novembra noteikumos*

*Nr. 396 "Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu"*

Vides konsultatīvās padomes (turpmāk – VKP) organizācijas attiecīgās jomas eksperti ir izskatījuši Vides un reģionālās attīstības ministrijas sagatavoto grozījumu projektu Ministru kabineta 2000. gada 14. novembra noteikumos Nr. 396 "Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu" (<https://tapportals.mk.gov.lv/structuralizer/data/nodes/53244582-1243-4dc6-aab7-00fd628c444f/preview> ) (turpmāk - Projekts).

VKP pozitīvi vērtē un atbalsta sagatavoto Projektu un rosina Projekta 1.punktā minēto 1.pielikumu (Īpaši aizsargājamo sugu sarakstu) papildināt ar ierakstu „1.28. Zeltainais šakālis / Canis aureus”. VKP norāda, ka vienlaicīgi ir veicamas izmaiņas arī Ministru kabineta 2014. gada 22. jūlija noteikumos Nr. 421 "Medību noteikumi” svītrojot 3.1.5. apakšpunktu, jo zeltainais šakālis (*Canis aureus*) ir Eiropas nozīmes īpaši aizsargājama suga, kas ierakstīta ES Sugu un biotopu direktīvas Nr.92/43/EEK 5.pielikumā. Šāds statuss paredz ierobežojumus dzīvnieku izmantošanā (11., 14. un 15.pants) nosakot, ka dzīvnieku ieguve ir atļauta tikai pie nosacījuma, ja ir nodrošināts sugas populācijas labvēlīgs stāvoklis valstī.

Tā kā zeltainais šakālis Latvijā (u.c. Baltijas valstīs) ienāk paplašinot savas izplatības areālu, klimata izmaiņu un citu faktoru ietekmē – šobrīd nav pietiekama pamata pieņēmumam, ka tā ir invazīva suga. Šīs sugas īpatņu ieguvei saskaņā ar Direktīvas 14.pantu ir nepieciešama priekšizpēte un sugas aizsardzības/apsaimniekošanas plāns. Līdz minēto prasību izpildei un sugas labvēlīga aizsardzības statusa pierādīšanai, zeltainais šakālis no Medību noteikumiem (3.2.15. apakšpunkta) būtu svītrojams.

Suga iekļaujama Latvijas sugu sarakstā un tai jābūt uzrādītai grozījumos Ministru kabineta 2000. gada 14. novembra noteikumos Nr. 396 "Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu".

Ar cieņu,                                                          Juris Jātnieks,

Vides konsultatīvās padomes priekšsēdētājs

 Sagatavoja:

Andis Liepa [andis@kemerunacionalaisparks.lv](mailto:andis@kemerunacionalaisparks.lv)

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU